
ACORD 73/2006, D’1 DE MARÇ, DEL PLE DEL CONSELL

 DE L’AUDIOVISUAL DE CATALUNYA
Expedient núm. 02/Prv//2006

1. Antecedents

1. La Direcció General d’Innovació i Organització de l’Administració del departament de governació de la Generalitat de Catalunya ha tramés un escrit (registre entrada 1/2006) en el qual s’informa a aquest Consell que s’està elaborant un projecte de decret de supressió d’òrgans col·legiats de la Generalitat de Catalunya. Es diu que, una vegada consultats tots els departaments, des del departament de la Presidència s’ha inclòs la supressió de l la Comissió permanent dels mitjans de comunicació i la Comissió de publicitat i relacions sectorials del Consell de l’Audiovisual de Catalunya que regulaven les lletres a i b, respectivament, de l’article 10.1 de l’antic Reglament de règim interior del Consell de l’Audiovisual de Catalunya.

2. Consideracions

1. El Consell de l’Audiovisual de Catalunya va ser creat per la Llei 8/1996, de 5 de juliol, de la programació audiovisual distribuïda per cable. El Decret 3/1997, de 7 de gener, pel qual es va aprovar el Reglament de funcionament del Consell de l’Audiovisual de Catalunya va determinar adscriure el Consell al Departament de la Presidència, essent, per tant, un òrgan consultiu integrat en el sí de l’administració activa de la Generalitat. 

2. Posteriorment, la Llei 2/2000, de 4 de maig, del Consell de l’Audiovisual de Catalunya, va establir una nova regulació d’aquest òrgan la qual derogava els articles 10, 11 i 12 de la Llei 8/1996, de 5 de juliol, de regulació de la programació audiovisual per cable, que establien l’anterior estatut jurídic bàsic del Consell. 

Aquesta Llei específica del Consell de l’Audiovisual de Catalunya el defineix (article 1) com un òrgan independent amb plena capacitat d’obrar, tant en l’àmbit públic com en el privat, que actua amb plena independència de les administracions públiques en l’exercici de les seves funcions i que té autonomia orgànica i funcional, regint-se pel que disposa aquesta Llei, per les disposicions que la desenvolupen i pel seu Estatut orgànic i de funcionament.

3. Una vegada creat aquest nou Consell i arran de la previsió que estableix la lletra p de l’article 10 de la Llei 2/2000, el Ple, en la sessió de 28 de febrer de 2001, va aprovar, mitjançant l’Acord 3/2001, l’Estatut orgànic i de funcionament del Consell.

El Ple del Consell de l'Audiovisual de Catalunya, ha adoptat els següents,
ACORDS
1. Aprovar l’informe sobre el projecte de decret de supressió dels òrgans col·legiats de la Generalitat de Catalunya; la Comissió permanent dels mitjans de comunicació i la Comissió de publicitat i relacions sectorials del Consell de l’Audiovisual de Catalunya que regulaven les lletres a i b, respectivament, de l’article 10.1 de l’antic Reglament de règim interior del Consell de l’Audiovisual de Catalunya.

2. Trametre l’informe a la Direcció General d’Innovació i Organització de l’Administració del Departament de Governació i Administracions públiques

Barcelona, 1 de març de 2006

Josep M. Carbonell i Abelló                                    Antoni Bayona  Rocamora

President                                                                 Conseller secretari

Informe sobre el projecte de decret de supressió d’òrgans col·legiats de la Generalitat de Catalunya

Informe sobre el projecte de decret de supressió d’òrgans col·legiats de la Generalitat de Catalunya

1. Antecedents

La direcció general d’innovació i organització de l’administració del departament de governació de la Generalitat ha tramés un escrit (registre entrada 1/2006) en el qual s’informa que s’està elaborant un projecte de decret de supressió d’òrgans col·legiats de la Generalitat de Catalunya. Es demana el pronunciament d’aquesta institució atès que hi ha òrgans que depenien del Consell de l’Audiovisual de Catalunya i que per tant hauria de ser aquesta qui decidís si s’han de suprimir o no.

2. Objecte del decret
La direcció general d’innovació i organització de l’administració del departament de governació de la Generalitat ha tramés un projecte de decret de supressió d’òrgans col·legiats de la Generalitat de Catalunya. En aquest projecte, una vegada consultats tots els departaments, des del departament de Presidència s’inclou la supressió dels següents òrgans:

· Comissió permanent dels mitjans de comunicació del Consell de l’Audiovisual de Catalunya regulada a l’article 10.1.a del Reglament de règim interior del Consell de l’Audiovisual de Catalunya , el qual està publicitat a la RESOLUCIÓ de 15 de desembre de 1998.

· Comissió de Publicitat i Relacions Sectorials del Consell de l’Audiovisual de Catalunya regulada a l’article 10.1.b del Reglament de règim interior del Consell de l’Audiovisual de Catalunya, el  qual està publicitat a la RESOLUCIÓ de 15 de desembre de 1998.

3. Consideracions

1. El Consell de l’Audiovisual de Catalunya fou creat per la Llei 8/1996, de 5 de juliol, de la programació audiovisual distribuïda per cable. D’acord amb aquesta llei, la seva naturalesa responia llavors a la condició d’òrgan assessor i consultiu del Govern de la Generalitat de Catalunya; que gaudia d’autonomia orgànica i funcional i d’independència respecte dels òrgans legislatius. No obstant això, l’esmentada llei determinà que el Consell estaria adscrit al departament de la Generalitat de Catalunya que per reglament s’establís. 

En aquest sentit, el Decret 3/1997, de 7 de gener, pel qual s’aprovà el Reglament de funcionament del Consell de l’Audiovisual de Catalunya determinà que el Consell s’adscrivia al Departament de presidència, essent, per tant, un òrgan consultiu integrat en el si de l’administració activa de la Generalitat. 

2. Posteriorment, la Llei 2/2000, de 4 de maig, del Consell de l’Audiovisual de Catalunya, va establir una nova regulació d’aquest òrgan i en la qual es derogava els articles 10, 11 i 12 de la Llei 8/1996, de 5 de juliol, de regulació de la programació audiovisual per cable, que establien el seu anterior estatut jurídic bàsic. 

En el preàmbul de la nova Llei s’explicita la voluntat del legislador de promoure una nova legislació sobre l’audiovisual, la primera fase de la qual era la promulgació d’una nova llei específica del Consell de l’Audiovisual de Catalunya que és definit com un òrgan independent amb competències reguladores i sancionadores sobre continguts del sector audiovisual a Catalunya. D’acord amb aquesta filosofia sobre la naturalesa i les funcions d’aquest Consell l’apartat 1 de l’article 1 de la dita Llei, estableix que : «1. El Consell de l’Audiovisual de Catalunya és un ens públic de caràcter institucional que, com a autoritat independent dotada de personalitat jurídica pròpia i plena capacitat d’obrar, tant en l’àmbit públic com en el privat, actua amb plena independència de les administracions públiques en l’exercici de les seves funcions. El Consell, que té autonomia orgànica i funcional, es regeix pel que disposa aquesta Llei, per les disposicions que la desenvolupen i pel seu estatut orgànic i de funcionament.»

3. Una vegada creat aquest nou Consell i arran de la previsió establerta a la lletra p de l’article 10 de la Llei 2/2000, el Ple del Consell de l’Audiovisual de Catalunya en la sessió de 28 de febrer de 2001 va aprovar, mitjançant Acord núm. 3/2001, el seu Estatut orgànic i de funcionament . Essent publicat en el Diari Oficial de la Generalitat de Catalunya núm. 3377 de 27 d’abril de 2001.

L’aprovació pel Ple del seu Estatut orgànic i de funcionament és sens dubte una manifestació explícita de la facultat autoorganitzadora que la Llei 2/2000 li reconeix a través dels principis d’autonomia orgànica i funcional . Però el seu contingut també és normatiu, en la mesura que regula no solament l’activitat interna dels òrgans de l’ens sinó també aquella altra que indiscutiblement transcendeix al funcionament intern tot afectant a tercers com és el cas dels operadors, consumidors usuaris i altres poders públics. Per tant, presenta un contingut normatiu dotat d’efectes ad intra i ad extra, i forma part d’aquelles disposicions que, d’acord amb el que estableix l’article 3.b del Decret legislatiu 1/1991, de 25 de març, tenen condició de disposicions de caràcter general. 

Aquest Estatut orgànic i de funcionament s’estructura en quaranta-dos articles, dues disposicions addicionals, una disposició transitòria i una disposició final per tant en les seves disposicions no contempla expressament cap disposició mitjançant la qual s’hagi derogat explícitament el Reglament de règim intern del Consell de l’Audiovisual de Catalunya de l’any 1996 i aprovat en sessió de 6 d’abril de 1998.

Òbviament, amb l’aprovació  el 28 de febrer de 2001 d’un nou Estatut orgànic i de funcionament del Consell de l’Audiovisual de Catalunya i d’acord amb el que estableix l’apartat 2 de l’article 2 del Codi Civil ningú pot dubtar que impera el principi de derogació tàcita segons el qual qualsevol disposició de caràcter general que reguli el mateix assumpte, institució o tema de forma contradictòria queda derogada tàcitament 

4. Conclusions

Per tot l’exposat es considera que,  arran de la derogació tàcita del Reglament de règim intern aprovat l’any 1998, per l’Estatut orgànic i de funcionament del Consell de l’Audiovisual de Catalunya aprovat el 28 de febrer de 2001, la comissió permanent dels mitjans de comunicació del consell de l’audiovisual de Catalunya regulada a l’article 10.1.a de l’antic reglament de règim interior del Consell de l’audiovisual de Catalunya  i la comissió de publicitat i relacions sectorials del Consell de l’Audiovisual de Catalunya regulada a l’article 10.1.b, han deixat d’existir, per la qual cosa es considera innecessària la seva supressió.

Barcelona, 20 de febrer de 2006.

Àrea jurídica

Informe sobre el projecte de decret de supressió d’òrgans col·legiats de la Generalitat de Catalunya

1. Antecedents

La direcció general d’innovació i organització de l’administració del departament de governació de la Generalitat ha tramés un escrit (registre entrada 1/2006) en el qual s’informa que s’està elaborant un projecte de decret de supressió d’òrgans col·legiats de la Generalitat de Catalunya. Es demana el pronunciament d’aquesta institució atès que hi ha òrgans que depenien del Consell de l’Audiovisual de Catalunya i que per tant hauria de ser aquesta qui decidís si s’han de suprimir o no.

2. Objecte del decret
La direcció general d’innovació i organització de l’administració del departament de governació de la Generalitat ha tramés un projecte de decret de supressió d’òrgans col·legiats de la Generalitat de Catalunya. En aquest projecte, una vegada consultats tots els departaments, des del departament de Presidència s’inclou la supressió dels següents òrgans:

· Comissió permanent dels mitjans de comunicació del Consell de l’Audiovisual de Catalunya regulada a l’article 10.1.a del Reglament de règim interior del Consell de l’Audiovisual de Catalunya , el qual està publicitat a la RESOLUCIÓ de 15 de desembre de 1998.

· Comissió de Publicitat i Relacions Sectorials del Consell de l’Audiovisual de Catalunya regulada a l’article 10.1.b del Reglament de règim interior del Consell de l’Audiovisual de Catalunya, el  qual està publicitat a la RESOLUCIÓ de 15 de desembre de 1998.

3. Consideracions

1. El Consell de l’Audiovisual de Catalunya fou creat per la Llei 8/1996, de 5 de juliol, de la programació audiovisual distribuïda per cable. D’acord amb aquesta llei, la seva naturalesa responia llavors a la condició d’òrgan assessor i consultiu del Govern de la Generalitat de Catalunya; que gaudia d’autonomia orgànica i funcional i d’independència respecte dels òrgans legislatius. No obstant això, l’esmentada llei determinà que el Consell estaria adscrit al departament de la Generalitat de Catalunya que per reglament s’establís. 

En aquest sentit, el Decret 3/1997, de 7 de gener, pel qual s’aprovà el Reglament de funcionament del Consell de l’Audiovisual de Catalunya determinà que el Consell s’adscrivia al Departament de presidència, essent, per tant, un òrgan consultiu integrat en el si de l’administració activa de la Generalitat. 

2. Posteriorment, la Llei 2/2000, de 4 de maig, del Consell de l’Audiovisual de Catalunya, va establir una nova regulació d’aquest òrgan i en la qual es derogava els articles 10, 11 i 12 de la Llei 8/1996, de 5 de juliol, de regulació de la programació audiovisual per cable, que establien el seu anterior estatut jurídic bàsic. 

En el preàmbul de la nova Llei s’explicita la voluntat del legislador de promoure una nova legislació sobre l’audiovisual, la primera fase de la qual era la promulgació d’una nova llei específica del Consell de l’Audiovisual de Catalunya que és definit com un òrgan independent amb competències reguladores i sancionadores sobre continguts del sector audiovisual a Catalunya. D’acord amb aquesta filosofia sobre la naturalesa i les funcions d’aquest Consell l’apartat 1 de l’article 1 de la dita Llei, estableix que : «1. El Consell de l’Audiovisual de Catalunya és un ens públic de caràcter institucional que, com a autoritat independent dotada de personalitat jurídica pròpia i plena capacitat d’obrar, tant en l’àmbit públic com en el privat, actua amb plena independència de les administracions públiques en l’exercici de les seves funcions. El Consell, que té autonomia orgànica i funcional, es regeix pel que disposa aquesta Llei, per les disposicions que la desenvolupen i pel seu estatut orgànic i de funcionament.»

3. Una vegada creat aquest nou Consell i arran de la previsió establerta a la lletra p de l’article 10 de la Llei 2/2000, el Ple del Consell de l’Audiovisual de Catalunya en la sessió de 28 de febrer de 2001 va aprovar, mitjançant Acord núm. 3/2001, el seu Estatut orgànic i de funcionament . Essent publicat en el Diari Oficial de la Generalitat de Catalunya núm. 3377 de 27 d’abril de 2001.

L’aprovació pel Ple del seu Estatut orgànic i de funcionament és sens dubte una manifestació explícita de la facultat autoorganitzadora que la Llei 2/2000 li reconeix a través dels principis d’autonomia orgànica i funcional . Però el seu contingut també és normatiu, en la mesura que regula no solament l’activitat interna dels òrgans de l’ens sinó també aquella altra que indiscutiblement transcendeix al funcionament intern tot afectant a tercers com és el cas dels operadors, consumidors usuaris i altres poders públics. Per tant, presenta un contingut normatiu dotat d’efectes ad intra i ad extra, i forma part d’aquelles disposicions que, d’acord amb el que estableix l’article 3.b del Decret legislatiu 1/1991, de 25 de març, tenen condició de disposicions de caràcter general. 

Aquest Estatut orgànic i de funcionament s’estructura en quaranta-dos articles, dues disposicions addicionals, una disposició transitòria i una disposició final per tant en les seves disposicions no contempla expressament cap disposició mitjançant la qual s’hagi derogat explícitament el Reglament de règim intern del Consell de l’Audiovisual de Catalunya de l’any 1996 i aprovat en sessió de 6 d’abril de 1998.

Òbviament, amb l’aprovació  el 28 de febrer de 2001 d’un nou Estatut orgànic i de funcionament del Consell de l’Audiovisual de Catalunya i d’acord amb el que estableix l’apartat 2 de l’article 2 del Codi Civil ningú pot dubtar que impera el principi de derogació tàcita segons el qual qualsevol disposició de caràcter general que reguli el mateix assumpte, institució o tema de forma contradictòria queda derogada tàcitament 

4. Conclusions

Per tot l’exposat es considera que,  arran de la derogació tàcita del Reglament de règim intern aprovat l’any 1998, per l’Estatut orgànic i de funcionament del Consell de l’Audiovisual de Catalunya aprovat el 28 de febrer de 2001, la comissió permanent dels mitjans de comunicació del consell de l’audiovisual de Catalunya regulada a l’article 10.1.a de l’antic reglament de règim interior del Consell de l’audiovisual de Catalunya  i la comissió de publicitat i relacions sectorials del Consell de l’Audiovisual de Catalunya regulada a l’article 10.1.b, han deixat d’existir, per la qual cosa es considera innecessària la seva supressió.

Barcelona, 20 de febrer de 2006.

Àrea jurídica

